b"\n_START_ARTICLE_\nSlaget ved \xc3\x96land\n_START_SECTION_\nBakgrunnen\n_START_PARAGRAPH_\nSlaget ved Bornholm 1676 var strategisk sett et nederlag for svenskene, siden planen var \xc3\xa5 \xc3\xb8delegge den danske fl\xc3\xa5ten f\xc3\xb8r de fikk nederlandsk hjelp. Ikke bare mislykket svenskene med planene, men de ble samtidig utsatt for stor fare ved \xc3\xa5 komme for n\xc3\xa6r de alliertes baser. Karl XI av Sverige ble enig med eskadresjef Claes Uggla, en av de meste erfarne av de svenske sj\xc3\xb8offiserene, om \xc3\xa5 trekke den svenske fl\xc3\xa5ten nord\xc3\xb8stover til farvannet nord for \xc3\x96land. Da var skipene n\xc3\xa6r sine egne baser, og de kunne f\xc3\xa5 en strategisk fordel mot de allierte styrkene._NEWLINE_Allerede 26. mai 1676 seilte den nye generaladmiralen for den allierte fl\xc3\xa5ten, Cornelis Tromp, ut fra K\xc3\xb8benhavn med fem danske og fire nederlandske krigsskip, samt to brannskip og en galiot og sluttet seg til Niels Juel og van Almonde. Med en fl\xc3\xa5te p\xc3\xa5 n\xc3\xa5 25 linjeskip, 10 fregatter, fem brannskip og seks sm\xc3\xa5fart\xc3\xb8yer kunne Tromp ved Falsterbo starte sitt oppdrag: \xc3\x85 tilintetgj\xc3\xb8re den svenske fl\xc3\xa5ten._NEWLINE_Tidlig om morgenen 30. mai gikk den svenske fl\xc3\xa5ten til sj\xc3\xb8s fra Trelleborg, men de ble innhentet av den allierte fl\xc3\xa5ten ved \xc3\x98lands s\xc3\xb8rspiss 1. juni. Da hadde Tromp tatt opp forf\xc3\xb8lgelsen fra Falsterbo, mens de dro videre mot Bornholm. Ved solnedgang kom svenskene forbi Ertholmene, nord\xc3\xb8st for Bornholm. Det var r\xc3\xb8ft v\xc3\xa6r med vindforhold som tvang begge fl\xc3\xa5tene til \xc3\xa5 man\xc3\xb8vrere seg nord\xc3\xb8stover, og s\xc3\xa6rlig ille var det natten til 1. juni, da vinden snudde i s\xc3\xb8rvestlig kuling._NEWLINE_Ettersom svenskens los ble drept under slaget ved Bornholm 1676, kunne ikke svenskene v\xc3\xa5ge seg n\xc3\xa6rmere \xc3\x96lands sydlige odde enn 15 kilometer. Det skulle vise seg \xc3\xa5 f\xc3\xa5 fatale f\xc3\xb8lger. Tromp var langt mindre forsiktig og utnyttet dette til \xc3\xa5 korte ned avstanden, for han seilte tettere opp mot \xc3\x96lands kyst og fikk en posisjon mellom landsiden og den svenske fl\xc3\xa5ten. Feilen var dessuten et uttrykk for den d\xc3\xa5rlige organiseringen i fl\xc3\xa5ten, siden det var flere som faktisk kjente farvannet. De var samlet p\xc3\xa5 \xc2\xabKronan\xc2\xbb uten \xc3\xa5 kunne v\xc3\xa6re til nytte. I den sterke vinden ble fl\xc3\xa5ten forsinket, for de m\xc3\xa5tte holde orden p\xc3\xa5 \xc2\xabkj\xc3\xb8lvannsorden\xc2\xbb og flere skip fikk skader p\xc3\xa5 riggingen.\n_START_SECTION_\nSlagoppstillingen\n_START_PARAGRAPH_\nMellom kl. 10 og kl. 11 1. juni 1676 utenfor Hulterstads kyrke p\xc3\xa5 \xc3\x96land n\xc3\xa5dde Tromp fram i tre separate eskadrer fra lovart med sterk kuling i ryggen, og der fant han en svensk linje p\xc3\xa5 31 st\xc3\xb8rre krigsskip. Resten av skipene l\xc3\xa5 i le for \xc3\xa5 komme i sikkerhet._NEWLINE_Til h\xc3\xb8yre seilte van Almonde p\xc3\xa5 \xc2\xabDelft\xc2\xbb (med 62 kanoner) med tredje eskadre som arrieregarden. Den bestod av fem linjeskip, fem mindre krigsskip og to sm\xc3\xa5fart\xc3\xb8y. I midten kom \xc2\xabChristianus Quintus\xc2\xbb (med 86 kanoner) under Tromps ledelse som andre eskadre med syv linjeskip, seks mindre krigsskip og to sm\xc3\xa5fart\xc3\xb8yer. Til venstre kom Niels Juel p\xc3\xa5 \xc2\xabChurprindsen\xc2\xbb (med 68 kanoner) i avantgarden som f\xc3\xb8rste eskadre med fem linjeskip, seks mindre krigsskip og tre sm\xc3\xa5fart\xc3\xb8y._NEWLINE_Den svenske linjen var delt i tre eskadrer, til h\xc3\xb8yre foran seilte \xc2\xabSv\xc3\xa4rdet\xc2\xbb (86 kanoner) under Uggla, i midten l\xc3\xa5 den f\xc3\xb8rste eskadre under Creutz' ledelse p\xc3\xa5 \xc2\xabKronan\xc2\xbb, og til venstre seilte \xc2\xabNyckeln\xc2\xbb (88 kanoner) under ledelse av admiral Johan B\xc3\xa4r, hver p\xc3\xa5 omlagt ti st\xc3\xb8rre krigsskip._NEWLINE_Det l\xc3\xa5 tre kolonner med danske og nederlandske skip mot en skjev linje av svenske krigsskip. Tromp planla f\xc3\xb8rst \xc3\xa5 skyte mot svenskene p\xc3\xa5 lang avstand, deretter vende om deres eskadrer opp mot bestemte steder p\xc3\xa5 linjen for \xc3\xa5 fyre l\xc3\xb8s p\xc3\xa5 dem, og s\xc3\xa5 til slutt bryte ned linjen slik at de kunne g\xc3\xa5 til masseslagsm\xc3\xa5l etter den m\xc3\xaal\xc3\xa9etaktiske skolen. Gjennombruddstaktikken \xc3\xb8nsket de ikke \xc3\xa5 bruke i slike omstendigheter._NEWLINE_Svenskene p\xc3\xa5 sin side var i forveien blitt enige om \xc3\xa5 vende fl\xc3\xa5ten i tre etapper p\xc3\xa5 et gitt signal, dersom de kom i le og kunne g\xc3\xa5 i masseslagsm\xc3\xa5l, skip mot skip. Da ville de hatt fordel av ildkraften, samtidig som deres skip var st\xc3\xb8rre og bedre bygget. Et slik utfall vil v\xc3\xa6rt helt perfekt, siden trengtes mye sj\xc3\xb8dyktighet, men r\xc3\xa5 ildkraft og tapperhet. Om sj\xc3\xb8slaget skulle blir en m\xc3\xb8lje av skip i uorden mot hverandre, vil svenskene hatt en reell sjanse for \xc3\xa5 seire.\n_START_SECTION_\nKronans undergang\n_START_PARAGRAPH_\nClaas Uggla fyrte av et skydd fra \xc2\xabSv\xc3\xa4rdet\xc2\xbb omkring kl 12 for \xc3\xa5 kalle tilbake en del skip som var kommet for langt unna. Men et slikt skudd var tidligere avtalt som et signal p\xc3\xa5 at hele fl\xc3\xa5ten skulle vende om. Lorentz Creutz oppfattet skuddet som et signal om \xc3\xa5 vende om. Creutz hadde kommet opp p\xc3\xa5 skansen p\xc3\xa5 flaggskipet sitt, da han h\xc3\xb8rt kanonskuddet og utbr\xc3\xb8t: \xc2\xabVar sju tusan vill Uggla taga v\xc3\xa4gan?\xc2\xbb Han visste at det var ikke var det rette \xc3\xb8yeblikket for vendingen, men Uggla var den meste erfarne og derfor ansvarlig for \xc3\xa5 gir signalet. S\xc3\xa5 Creutz beordrer at \xc2\xabKronan\xc2\xbb skulle skyte en salve og s\xc3\xa5 vende om._NEWLINE_Vindretningen hadde snudd og det var vanskelig \xc3\xa5 vende. F\xc3\xb8rst m\xc3\xa5tte seilene rives for \xc3\xa5 minske presset, kanonportene m\xc3\xa5tte lukkes og krengingen kunne blir s\xc3\xa5 stor at kanonene m\xc3\xa5tte surres p\xc3\xa5 plass. Dessuten hadde den sj\xc3\xb8taktiske situasjonen endret seg ettersom nederlenderne var kommet n\xc3\xa6r. Ved \xc3\xa5 vente til de var forbi \xc3\x96lands nordlige odde kunne de ha f\xc3\xa5tt den \xc3\xb8nskede situasjonen hvor danskene var havnet for langt bak. If\xc3\xb8lge et \xc3\xb8yevitne sa Creutz i forbindelse med vendingen: \xc2\xabFor Jesu navns skyld, se til at kanonportene er lukket og kanonene surret, s\xc3\xa5 vi ikke i vendingen blir utsatt for samme ulykke som rammet skipet Vasa\xc2\xbb_NEWLINE_\xc2\xabKronan\xc2\xbb vendte altfor fort og de rakk ikke \xc3\xa5 ta ned seil og lukke alle kanonporter. Et svakt vindkast fra styrbord grep tak i seilene og presset ned det store 126 kanoners store linjeskipet. Vannet str\xc3\xb8mmet inn i kanonportene, og kanoner p\xc3\xa5 flere tonn rev seg l\xc3\xb8s, raste fram og tilbake p\xc3\xa5 dekket og knuste og lemlestet hjelpl\xc3\xb8se sj\xc3\xb8menn og soldater. Hele babord side kom ned i vannet og etter f\xc3\xa5 minutter vippet hele skipet rundt._NEWLINE_Kort tid etter eksploderte styrbord side i lufta da kruttkammeret fl\xc3\xb8y i lufta. Etter noen minutter forsvant Sveriges stolthet, \xc2\xabKronan\xc2\xbb, og tok med seg et mannskap p\xc3\xa5 840 mann i d\xc3\xb8den. Lorentz Creutz gikk ogs\xc3\xa5 ned med skipet. Kun 41 mann overlevde katastrofen._NEWLINE_Det viste seg at \xc2\xabKronan\xc2\xbb var bygget altfor rak og var farlig ustabil, p\xc3\xa5 samme m\xc3\xa5te som Regalskipet \xc2\xabVasa\xc2\xbb f\xc3\xb8rti \xc3\xa5r tidligere. Valget av Creutz som kommandant var ogs\xc3\xa5 uheldig. Han skal selv en gang ha sagt at \xc2\xabKronan\xc2\xbb ville bli hans d\xc3\xb8d. Det siste man s\xc3\xa5 til ham var da han sank ned i vannet mens han klynget seg til restene av en mast. Det var likevel ikke bare Creutz og Ugglas ubegripelige handling som f\xc3\xb8rte til katastrofen, men kombinasjonen av sj\xc3\xb8offiserenes manglende kompetanse som helhet.\n_START_SECTION_\nSj\xc3\xb8slaget\n_START_PARAGRAPH_\nUggla hadde skutt et signalskudd for \xc3\xa5 tette p\xc3\xa5 sin eskadre, siden flere skip var kommet for langt forut. Andre har ment at det var for \xc3\xa5 stoppe admiral B\xc3\xa4r p\xc3\xa5 \xc2\xabNyckeln\xc2\xbb fra \xc3\xa5 vende om mot forf\xc3\xb8lgerne. Etter at Creutz hadde gitt et bekreftende signal om \xc3\xa5 innlede man\xc3\xb8vreringen skulle derfor den for skjeve linjen vendes om. Uggla og B\xc3\xa4r vendte deres skip, men akkurat da man\xc3\xb8vreringen var fullf\xc3\xb8rt l\xc3\xa5 \xc2\xabKronan\xc2\xbb i vannet og Uggla p\xc3\xa5 \xc2\xabSv\xc3\xa4rdet\xc2\xbb styrte rett mot vraket og m\xc3\xa5tte snu helt om. Mange andre skip gjentar Ugglas man\xc3\xb8vrering og linjen g\xc3\xa5r i oppl\xc3\xb8sning. S\xc3\xa5 braket den allierte fl\xc3\xa5ten inn i den svenske rekken og fyrte l\xc3\xb8s p\xc3\xa5 dem. Uggla fors\xc3\xb8kte forgjeves \xc3\xa5 samle linjen p\xc3\xa5 ny._NEWLINE_I et sist fors\xc3\xb8k ga Uggla ordre om \xc3\xa5 minske p\xc3\xa5 seilene, men da var det for sent. \xc2\xabSv\xc3\xa4rdet\xc2\xbb, som st\xc3\xb8rste krigsskip med 86 st\xc3\xb8rre skyts og flere mindre skyts, ble angrepet av Tromp p\xc3\xa5 \xc2\xabChristianus Quintus\xc2\xbb (84), Niels Juel p\xc3\xa5 \xc2\xabChurprindsen\xc2\xbb (74) og viseadmiral Rodsten p\xc3\xa5 \xc2\xabTre L\xc3\xb8ver\xc2\xbb (52). Etter mellom en og en halv time til to timer, ved kl. 14 til 15 var stormasten skutt ned slik Uggla m\xc3\xa5tte overgi seg til Tromp. Men det var da brannskipet \xc2\xabT' Hoen\xc2\xbb uten ordre styrtet mot det svenske linjeskipet og satte fyr p\xc3\xa5 det. Dette skjedde til tross for at kapteinen hadde bedt dem stoppe._NEWLINE_Uggla ga deretter ordre, er det forklart, om \xc3\xa5 ikke slukke ilden og nektet \xc3\xa5 aksepterer hjelp fra de allierte som kom til. \xc2\xabSv\xc3\xa4rdet\xc2\xbb brant opp til det bare var et vrak igjen kl. 18 om kvelden, hjems\xc3\xb8kt av eksplosjoner som rev skipet og mannskapet s\xc3\xb8nder. Mot slutten pr\xc3\xb8vde de allierte \xc3\xa5 redde Uggla og svenskene som plasket i vannet, men eksplosjoner fra ladde kanoner hindret b\xc3\xa5tene i \xc3\xa5 komme n\xc3\xa6r nok. S\xc3\xa5 kom den endelige eksplosjonen og skipet sank. Ca 50 ble reddet av en besetning p\xc3\xa5 650 mann._NEWLINE_Resten av sj\xc3\xb8slaget var en ren forf\xc3\xb8lgelsesaff\xc3\xa6re. S\xc3\xa5 snart stormasten p\xc3\xa5 \xc2\xabSv\xc3\xa4rdet\xc2\xbb var falt, vendte de gjenv\xc3\xa6rende svenske skipene om og flyktet, men ble fanget igjen. Kampene holder p\xc3\xa5 til omkring kl. 20 p\xc3\xa5 kvelden. Da var \xc2\xabNeptunus\xc2\xbb (44) og \xc2\xabJ\xc3\xa4rnv\xc3\xa5gen\xc2\xbb blitt tvunget til \xc3\xa5 overgi seg, mens \xc2\xabHieronymus\xc2\xbb (64) sl\xc3\xa5ss mot fem skip og kom seg i sikkerhet sammen med \xc2\xabSaturnus\xc2\xbb (64). Fregatten \xc2\xabEnhorn\xc2\xbb (16), sm\xc3\xa5fart\xc3\xb8yene \xc2\xabEkorren\xc2\xbb (12), \xc2\xabGripen\xc2\xbb (8) og \xc2\xabSj\xc3\xb6h\xc3\xa4sten\xc2\xbb (8) ble derimot erobret av de allierte.\n_START_SECTION_\nTapene\n_START_PARAGRAPH_\nMed 800 og 600 om bord p\xc3\xa5 de to senkede storskipene vet man det var over 1400 drepte svensker. Men mannskapslistene var ikke komplette, s\xc3\xa5 det er ikke mulig \xc3\xa5 f\xc3\xa5 et fullstendig tall om de svenske tapene. Tallene svinger fra 2 000 til 4 000 drepte, s\xc3\xa5rede og fanger. If\xc3\xb8lge marinehistoriker Probst var det cirka 2 000 drepte og 600 fanger._NEWLINE_Hos de allierte regner man med langt lavere tap, men om bord p\xc3\xa5 \xc2\xabChristianus Quintus\xc2\xbb var det over 100 drepte og s\xc3\xa5rede. Det kan tyde p\xc3\xa5 at den allierte fl\xc3\xa5ten hadde et trolig tap p\xc3\xa5 flere hundre, mesteparten s\xc3\xa5rede.\n_START_SECTION_\nEtterspillet\n_START_PARAGRAPH_\nDet var langt fra slutt p\xc3\xa5 motgangen for den svenske fl\xc3\xa5ten. Noen skip kom ned i Kalmarsund til byen Kalmar, og noen kom i uorden til Dalar\xc3\xb6. Mange skip gikk p\xc3\xa5 grunn og fikk skader som gjorde dem udyktige. Ved Dalar\xc3\xb6 slet storskipet \xc2\xabRiks\xc3\xa4pplet\xc2\xbb, ogs\xc3\xa5 kjent som \xc2\xab\xc3\x84pplet\xc2\xbb, seg fra sine fort\xc3\xb8yninger i skj\xc3\xa6rg\xc3\xa5rden og grunnst\xc3\xb8ttet p\xc3\xa5 en klippe for deretter \xc3\xa5 synke under stormv\xc3\xa6r. Dermed var alle tre Sveriges \xc2\xabriksinsignier\xc2\xbb g\xc3\xa5tt tapt. Den svenske fl\xc3\xa5ten var i realiteten sl\xc3\xa5tt ut av kampen for resten av \xc3\xa5ret._NEWLINE_Karl XI var langtfra lykkelig over nyheten, ettersom det betydde at den ventede invasjonen av Sk\xc3\xa5ne var n\xc3\xa5 blitt uunng\xc3\xa5elig. Christian V lot ikke vente p\xc3\xa5 seg. Allerede 29. juni 1676 gikk 14 500 mann p\xc3\xa5 land ved R\xc3\xa5\xc3\xa5 fra over 500 sm\xc3\xa5fart\xc3\xb8yer som ble eskortert av 12 krigsskip._NEWLINE_I sinne over \xc3\xb8deleggelsen av \xc2\xabSv\xc3\xa4rdet\xc2\xbb lot Tromp kapteinen p\xc3\xa5 brannskipet \xc2\xabT'Hoen\xc2\xbb tortureres til han d\xc3\xb8de, uten at ble krigsrett av det. Episoden var en stygg plett p\xc3\xa5 Tromps rulleblad og var med p\xc3\xa5 \xc3\xa5 \xc3\xb8ke avstanden mellom de danske og de nederlandske offiserene. \xc3\x96land-slaget hadde brakt misn\xc3\xb8ye mellom de to gruppene. Men s\xc3\xa5 lenge den svenske fl\xc3\xa5ten allerede var sl\xc3\xa5tt ut, kunne de ikke dra nytta av den dansk-nederlandske motsetningen."